באור כשדים: אומרים שהיא Castellum Persicum, Ur שהיזכיר Marcellinus Ammianus בדברו חדקל ונציבין, וגעז' אומר כי המלה מלשון Sanscrit, אור בסנסקריט עיר, ודעתו ג"כ כי עיר נגזר מן אור: ויהי מה, נ"ל כי אור כשדים לא היתה בבבל, אלא על שם מאורע בלתי נודע לנו נקראה על שם הכשדים והיא בארם נהרים, שהוא עבר הנהר, וכמו שכתוב ביהושע (כ"ד ב') בעבר הנהר ישבו אבותיכם מעולם, וכן ידוע (כמו שהעיר בושארט) שאם היה אברהם בארץ כשדים, לא היה צריך לעבור דרך הרן כדי לבוא לארץ כנען. ולפי זה אין אנו צריכים להרבות מסעות אברהם כדעת רמב"ן ונתיבות השלום.